«Тіл - тірегіміз, соғып тұрған жүрегіміз»

 6 «Ә» сыныбы

Сынып жетекшісі:

Астана 2017 жыл

Тәрбие сағат тақырыбы: «Тіл - тірегіміз, соғып тұрған жүрегіміз»

Тәрбие сағат мақсаты: Оқушыларды туған халқының тілін қастерлейтін саналы да парасатты азамат етіп тәрбиелеу.

Тәрбие сағат көрнекілігі: Сыныпты тақырыпқа лайық безендіру, нақыл сөздер.

Мұғалім: Ана тілі - адам болып жаралғаннан бері жан дүниесінің айнасы, өсіп - өніп, түрлене беретін, мәңгі құламайтын бәйтерегі. Ана тілі жүректінің терең сырларын, халық тарихының барлық кезеңдерін, жанның барлық толқындарын ұрпақтан - ұрпаққа сақтап отыратын қазына. Дінмұхамед: Қазақ тілі аса бай, икемді тіл. Қалай исең, солай иіле береді. Орамын, бұрымын тауып, қисынын, орайын келтіріп пайдалансаң, бұл тілмен сурет салуға, тас қашап, ағаш, текемет оюға болады - ау. Бұл тілден май тамады десе де сыяр. Халықтың тіліне жырына құлақ салсаң, небір алуа - шекер балдай татитын нәріне, әріне әсте тоймайсың. Ғашықпын қазақ тіліне... Осындай майса, сұлу тілді қалай өгейсітуге болады.

Нұрбол: Ана тілім - тірлігімнің айғағы,

 Тілім барда айтылар сөз ойдағы,

 Тілім өссе, мен де бірге өсемін,

 Тілім өшсе, мен де бірге өшемін.

Ана тілін білмеген - ақылы жоқ желікбас,

Ана тілін сүймеген - халқын сүйіп жарытпас.

Али: Туған тілім - бабам тілім - өз тілім,

 Туған тілім - анам тілім - өз тілім,

 Туған тілім - далам тілім - өз тілім,

 Туған тілім - адам тілім - өз тілім.

Мұхамедали: Туған тілде сыры терең жаным бар,

 Туған тілде әнім менен сәнім бар.

 Туған тілім тіл болудан қалса егер,

 Жүрегімді суырып - ақ алыңдар!

Мұғалім: Құлақтан кіріп бойды алар, Жақсы ән мен тәтті күй. Көңілге түрлі ой салар, Әнді сүйсең, менше сүй.

«Ана тілім» әні.

Артық: Асыл сөзді іздесең,

 Абайды оқы, ерінбе.

 Адамдықты көздесең,

 Жаттап тоқы көңілге.

«Абай мен Әбіштің сырласуы» атты қысқаша көрініс. (Абай - Мейрам, Әбіш - Рауан) - Балалар, тіл туралы біз не білеміз? Ойларымызды ортаға салайық.

Дінмұхамед: Халық бар жерде тіл бар. Тіл бар жерде өнер бар. Өнер бар жерде жанкүйер бар. Әр халықтың ана тілі - оның бақыты, оның қуанышы.

Шұғыла: Туған тілің мақтан ету, оны таза сақтау, оның өрлеп, өсе түсуіне еңбек сіңіру - әрбір қазақ отбасының жүрегі.

 Камила: Халықтың қуаты - тілдің қуаты. Біз ана тілімізді ең айтқыш, ең білгір, ең бай тілдердің біріне айналдыруымыз керек. - Балалар, тіл туралы қандай мақалдар білеміз?

1. Өнер алды қызыл тіл.

2. Тіл тас жарады, Тас жармаса, бас жарады.

3. Шебердің қолы ортақ, Шешеннің тілі ортақ..

4. Тіл қылыштан өткір.

5. Басқа бәле тілден.

Мұғалім: Қалың елім қазағыңа қорған бол!

 Жеткіншегім жайқала өсіп орман бол,

 Шет тілі мен компьютерді меңгеріп,

 Елге тірек, нағыз ұлттық тұлға бол!

Осымен біздің тіл мерекесіне арналған сабағымыз аяқталды